open-index/open-wikipedia-markdown huggingface dataset:
Efatė

**Efatė** (, ) – sala Ramiajame vandenyne, Naujųjų Hebridų salyne, viena svarbiausių Vanuatu valstybės salų. Užima 899,5 km² plotą.

Sala vulkaninės kilmės, šiaurinė dalis kalnuota. Aukščiausia vieta – Makdonaldo kalnas (647 m). Krantai skardingi, salą vietomis supa rifas. Aplink Efatę yra keletas mažesnių salelių: Nguna, Moso, Pele, Emao, Lelepa, Eretoka. Klimatas tropinis, nuo gegužės iki lapkričio vyrauja pietryčių vėjai.

Efatėje gyvena apie 50 tūkst. žmonių (gyventojų tankumas 55,6 žm./km²). Tai svarbiausias ekonominis ir turistinis šalies centras. Efatėje įsikūrusi Vanuatu sostinė Port Vila, veikia Bauerfildo tarptautinis oro uostas. Efatėje ir aplinkinėse salose yra XVII a. melaneziečių vado Roi Mata rezidencija, laidojimo vieta r kt. objektai, kurie nuo 2008 m. įtraukti į UNESCO pasaulio paveldo sąrašą.

Efatė įeina į Šefa provinciją.
Charles Dullin

**Charles Dullin** (1885 m. gegužės 8 d., Jena, Savoja – 1949 m. gruodžio 11 d., Paryžius) – prancūzų kino ir teatro aktorius, nuosavo teatro „Ateljė“ steigėjas ir režisierius. „Keturių kartelio“ narys.

## Gyvenimas ir kūryba
1909 m. įstoja į „Menų teatro“ trupę. Čia, 1911 m. suvaidina savo pirmąjį, reikšmingesnį vaidmenį – Smerdakovą, „Brolių Karamazovų“ inscenizacijoje, paverstoje drama Jacques Copeau bei Jean Croué.

1913 m. J. Copeau įkūrė „Senos karvelidės teatrą“, šiame teatre ir vaidino Dullin. Čia jis įgyvendino dar vieną sėkmingą savo personažo įkūnijimą – Harpagono vaidmenį, Moljero pjesėje „Šykštuolis“, kurį ir toliau vaidino visą likusį gyvenimą.

1919–1921 m. Charles Dullin vaidina Gastono Basty teatre. 1922 m. jis atidaro savo nuosavą teatrą – „Ateljė“, kuriam vadovauja iki 1940 m. Vėliau jį perleidžia savo mokiniui ir įpėdiniui – André Barsaq’ui.

## Teatro „Ateljė“ kūrybos laikotarpį žymi tokie svarbesni kūriniai, kaip
* "Ar norėtumėte pažaisti su manimi? " (Voulez-vous jouer avec moâ?) Marcel Achard (1923);
* Beno Johnsono „Volponė“ (Volpone), adaptuota Jules’o Romains bei Stefano Zweigo (1928);
* Aristofano „Paukščiai“ (Les Oiseaux), adaptuota Bernardo Zimmerio (1928);
* „Putėsiai arba veidmainystės mokykla“ (Musse ou l’école de l’hypocrisie) Jules Romains (1930);
* Shakespearo „Ričardas III“ (Richard III), adaptuota André Obey (1933);
* „Žemė apvali“ (La terre est ronde) Armando Salacrou (1938).

1937 m. Charle Dullin buvo pakviestas pastatyti Pierre’o Beaumarchais pjesę „Figaro vedybos“ (Le Mariage de Figaro), Prancūzų komedijos teatrui (Comédie-Française). Vokiečiams užėmus Paryžių, Charles Dullin palieka savo „Ateljė“ teatrą ir dirba „Théâtre de Paris“, po kurio laiko pereina dirbti į „Théâtre Sarah Bernhardt“, okupantų pervadintą į „Théâtre de la Cité“. Dirbdamas čia, jis pastato egzistencialistinę Jean-Paulio Sartre dramą „Musės“ (Les Mouches), Monparnaso teatrui(Théâtre de la Gaîté-Montparnasse). Charles Dullin vadovauja Miesto teatrui (Théâtre de la Cité) iki 1947 m. Po to pastato Armando Salacrou „Archipel Lenoir“ (Lenua archipelagas) pjesę, kurioje atliko pagrindinį Lenoir’o vaidmenį. Paskutiniais gyvenimo metais aktorius daug laiko praleido gastrolėse.

## Šaltiniai
* История зарубежного театра. М.: Просвещение, 1986. Ч.3
Otto Palandt

**Otas Palandtas** (; 1877 m. gegužės 1 d. Stade – 1951 m. gruodžio 3 d. Hamburge, Vokietija) – vokiečių teisininkas, teisėjas, teisėtyrininkas civilistas, kurio vardu pavadintas Vokietijos civilinio kodekso (BGB) komentaras (*[[Palandt]]*), iki komentaro 10-ojo leidimo – bendraautoris (*de facto* komentavęs vos vieną paragrafą).

## Biografija
Po abitūros (1896 m.) studijavo teisę Miunchene (Bavarija), Leipcige (Saksonija) ir Gėtingene. 1899 m. Celėje išlaikė pirmąjį valstybinį teisės egzaminą (pažymiu „gerai“, *gut*) ir pradėjo Referendariatą (praktiką) Zellerfelde (Harcas). 1902 m. Heidelbergo universiteto (Badeno-Viurtembergo žemėje) daktaras (be disertacijos gynimo). 1904 m. Celėje išlaikė antrąjį valstybinį teisės egzaminą (vėl pažymiu *gut*).

Nuo 1906 iki 1912 m. Żnin apylinkės teismo, vėliau – Kaselio žemės teismo, Pirmojo pasaulinio karo metu – Kaizerinio aukštesniojo teismo (Varšuva) teisėjas. 1919 m. Kaselio aukštesniojo žemės teismo tarėjas (*Gerichtsrat*). Nuo 1920 iki 1924 m. dėl ginčo su Finansų ministerija netapo teismo Senato pirmininku.

Proanūkis Ralf Palandt (g. 1965 m.), dailininkas, filmų režisierius.

## Literatūra
* Klaus W. Slapnicar: *Der Wilke, der später Palandt hieß.* In: Neue Juristische Wochenschrift 2000, S. 1692–1699.
* Hans Wrobel: *Otto Palandt zum Gedächtnis 1.5.1877 - 3.12.1951.* In: Kritische Justiz 1982, S. 1–17.
* Elena Barnert: *Von Station zu Station. Anm zu Otto Palandt (umstr) uam aAnl seines 130. Gebtags (mwN)* In: Myops 1 (2007), S. 56-68.

## Šaltiniai
* Biografija  (vokiečių k.)
Gzira

**Gzira** – miestas Maltos vidurio rytuose, tarp Slimos ir Msidos. Vyrauja paslaugų sektorius. Stovi bažnyčia, paminklas Europos Tarybai.

## Sportas

Gziroje XX a. buvo vienas svarbiausių Maltos futbolo stadionas. Jame žaidė ne tik Gzira United FC klubas iš šio miesto, bet ir komandos iš kitų miestų:
* Paola United FC
* KOMR Valletta
* Army Service Corps FC
* Malta Civil Police FC
* Sliema Rangers FC
* Sliema Hotspurs FC
Floriana

**Floriana** – miestelis vidurio rytų Maltoje, prie sostinės Valetos. Savivaldybės centras. Stovi Šv. Publijaus bažnyčia, XVIII a. Bombų vartai, yra botanikos sodas, sveikatos centras, Valetos prieplauka.

## Istorija

Gyvenvietę kaip tvirtovę įkūrė italas P. P. Florianis (1585–1638), kurio garbei miestelis ir pavadintas.

## Sportas
* Floriana FC (futbolas)
Šeukija

**Šeukija** – miestelis Goco salos pietinėje dalyje, seniausias saloje. Savivaldybės centras. Yra Šv. Jono Krikštytojo bažnyčia, Maltos universiteto Goco filialas, pramonės centras.

## Sportas

Mieste yra Goco stadionas, kuriame rungtyniauja Gozo FC klubas.
Takalis

**Takalis** – kaimas vidurio Maltoje, 2 km nuo Mdinos. Įkurtas Maltos gamtos parkas, Maltos aviacijos muziejus.

## Istorija

XX a. Takalyje įkurta karinė oro pajėgų bazė, priklausiusi D. Britanijai.

## Sportas

Takalyje yra pagrindinis šalies stadionas, atitinkantis tarptautinius reikalavimus, jame telpa 17 tūkst. žiūrovų (apie 4 proc. visos šalies gyventojų). Jame vyksta daug  rungtynių, nors jis nėra „gimtasis“ stadionas nė vienam iš klubų, kurie čia žaidžia:

* Balzan Youths FC
* Gzira United FC
* Marsa FC
* Marsaxlokk FC
* Mellieha SC
* Mqabba FC
* Msida Saint Joseph FC
* Naxxar Lions FC
* Pietà Hotspurs FC
* Qormi FC
* Saint George's FC
* Sliema Wanderers FC
* Tarxien Rainbows FC
* Valletta FC
* Xghajra Tornadoes FC
* Zurrieq FC
Hamrūnas

**Hamrūnas** – miestelis vidurio rytų Maltoje. Yra uostas, kelios bažnyčios ir koplyčios, daug mokyklų.

## Sportas
* Hamrun Spartans FC (futbolas)

## Miestų partnerystė
Hamrūno miestai partneriai:
* Skila, Italija
* Omskas, Rusija

## Šaltiniai
Balzanas

**Balzanas** – miestelis Maltos viduryje, į šiaurės vakarus nuo Kormio. Savivaldybės centras. Yra kelios bažnyčios, sveikatos centras, paštas.

## Istorija

XVII a. įkurta parapija.

## Sportas
* Balzan FC - futbolo klubas.
Paola

**Paola** – miestelis pietinėje Maltoje, 5 km nuo Valetos. Yra 2 bažnyčios, pasaulio paveldui priklausantis Hipogėjaus kompleksas.

## Istorija

Gyvenvietę įkūrė Šv. Jokūbo ordino misionierius A. de Polis (1554–1636), kurio garbei ji ir pavadinta, nors maltietiškas Paolos vardas *Raħal Ġdid* reiškia „naujasis miestas“.

## Sportas

### Futbolas
* Hibernians FC
* Paola United FC
* Senglea Athletics FC
* „Hibernians“ stadionas
Espiritu Santas (Vanuatu)

**Espiritu Santas** () – sala Ramiajame vandenyne, didžiausia Naujųjų Hebridų salyne. Priklauso Vanuatu valstybei. Plotas 3955,5 km².

Sala yra vulkaninės kilmės, kalnuota. Aukščiausia viršukalnė – Tabvemasana (1877 m, aukščiausia Vanuatu vieta). Aplink Espiritu Santą gausu mažesnių salų ir salelių (svarbiausios – Malo, Lathi, Mavea, Tutumba) bei koralinių rifų. Šiaurinėje dalyje giliai įsiterpusi Sent Filipo ir Sent Džeimso įlanka. Auga tropiniai miškai, juose gyvena retų, endeminių paukščių.

Svarbiausias salos miestas – Luganvilis. Verčiamasi vietinės reikšmės žemdirbyste, paukštininkyste, žvejyba. Yra gyvulininkystės ūkis. Turizmas.

Espiritu Santas priklauso Sanma provincijai.
Lija

**Lija** – miestelis vidurio Maltoje, faktiškai suaugęs su Balzanu ir Atardu. Stovi Išganytojo bažnyčia ir 7 koplyčios. Kasmet vyksta citrusinių festivaliai, fejerverkų festivalis.

## Istorija

1594 m. įkurta parapija, atskirta nuo Birkirkaros.

## Sportas
* Lija Athletic FC – futbolo klubas;
* Lidžos stadionas, kurio talpa 500 žiūrovų.

## Išnašos
Marsa

**Marsa** – miestelis pietinėje Maltoje. Yra Maltos laivų statykla, 2 jėgainės.

## Istorija

### Pavadinimo kilmė

Miesto vardas vietos kalba reiškia „uostas“. Laivybos svarba atspindėta ir miesto herbe.

## Sportas
* Marsa FC (futbolas)
Sudurnesas

**Sudurnesas** () – vienas iš 8 Islandijos regionų, esantis šalies pietvakarinėje dalyje, apima Reikjaneso pusiasalį. Regiono populiacija yra viena didžiausių šalyje. Administracinis centras – Keblavikas.

## Pagrindinės gyvenvietės
* Keblavikas ir Njardvikas (21 874 gyv., 2024 m.)
* Grindavikas (3575 > 0)
* Sandgerdis (1990)
* Garduras (1866)
* Vogaras (1388)
* Habniras (107)

## Šaltiniai
Kauno valsčius

**Kauno valsčius** – buvęs administracinis-teritorinis vienetas vidurio Lietuvoje. Centras – Kaunas.

## Istorija

Valsčius įkurtas per LDK administracinę reformą 1565 m. Gyvavo ir carmečiu, minimas XIX a. pabaigoje, tačiau po I pasaulinio karo nebebuvo atkurtas.

## Gyventojai
### Žymūs žmonės

|-
| 1837 || Panevėžiukas || Kletas Julius Koreva, sukilėlis || 1863
|}
Arlaičizna

**Arlaičizna** (arba ***Ožiškis***) – buvęs kaimas Rokiškio rajono savivaldybėje, prie Ožiškio ežero.

## Gyventojai

## Šaltiniai
Geltonasis krūminukas

**Geltonasis krūminukas** (*Dendroica petechia*) – amerikinių devynbalsių (*Parulidae*) šeimos paukštis, paplitęs beveik visoje Šiaurės Amerikoje ir Pietų Amerikos šiaurėje.

Geltonasis krūminukas turi 35 porūšius, kurie gali būti suskirstyti į tris pagrindines grupes. Kiekviena šių grupių kartais laikoma atskira rūšimi.

## Išvaizda
Apatinė kūno dalis geltona, viršutinė – žaliai geltona, ant sparnų matomos dvi geltonos juostos. Ant krūtinės kratų galima pamatyti siauras kaštonines juostas. Patelės ir jauni patinėliai geltoni iš apačios ir viršaus, jaunos patelės alyviškai pilkai žalios spalvos. Priklausomai nuo porūšio, varijuoja kaštoninių juostelių kiekis apatinėje dalyje ir kaštoninės spalvos atspalvis viršuje. Paukščio dydis 11,5−13 cm.
Kypsarės švyturys

**Kypsarės švyturys** () – švyturys Harilaido pusiasalyje, šiaurės vakariniame Saremos salos krante, Estijoje. Šiuo metu nebenaudojamas.

## Istorija

Pirmasis švyturys šioje vietoje pastatytas dar 1879 m. Dabartinį 25 m aukščio švyturį 1933 m. 100 m atstumu nuo jūros pastatė firma „Arronet & de Vries“. 

Priartėjus kranto linijai, jį ėmė skalauti bangos ir 1991 m. pradėjo smegti bei svirti. Tačiau ilgainiui švyturiui visiškai atsidūrus jūroje, pasvirimas ėmė mažėti (vietoj buvusių 7–9° ar net 15°, dabar stebimas ~1° pokrypis).

## Galerija

Vaizdas:Kiipsaare tuletorn.jpg|Pokrypis 2005 m.
Vaizdas:Leuchtturm Kiipsaare Tuletorn.jpg|Pokrypis 2006 m.
Vaizdas:Kiipsaare nukk.JPG|Pokrypis 2008 m.
Vaizdas:Kiipsaare tuletorn 2010 (1).jpg|Pokrypis 2010 m.
Vaizdas:LighthouseKiipsaate.jpg|Saulėlydis (2013 m.)


## Šaltiniai


## Nuorodos

* Švyturio nuotraukos 1999–2010 metais
Komendanto valanda

**Komendanto valanda** – ypatingoji padėtis mieste, kuomet nustatytu paros metu (paprastai naktį) gatvėse ir kitose viešose vietose draudžiamas civilių asmenų (arba jų dalies – pvz., nepilnamečių) judėjimas.

Komendanto valanda įvedama susidarius nepaprastajai situacijai – kilus karui, pilietiniams neramumams, po stichinių nelaimių, masinės evakuacijos ir kt., kuomet smarkiai padidėja nusikalstamumas. Tuo metu teritoriją kontroliuoja kariuomenė, policija ar kitos specialiosios tarnybos. Jų tikslas būna užtikrinti gyventojų ir turto saugumą, išvengti bereikalingų aukų.

Dalyje šalių, pvz., Rusijoje, Islandijoje, vietomis JAV teisiškai įvesta komendanto valanda, draudžianti nepilnamečiams vaikščioti naktį be suaugusiųjų. Komendanto valanda nepilnamečiams galioja ir Lietuvoje: 16 metų nesulaukę vaikai lauke gali būti iki 21 valandos, o iki 22 valandos – tik pateikę tėvų pasirašytą raštą, leidžiantį jiems tai daryti. 16-18 metų paaugliai į namus privalo grįžti iki 23 valandos. Šie apribojimai nepilnamečiams būti lauke tęsiasi iki 6 valandos ryto.

## Šaltiniai
Andinis flamingas

: 
:

* *Phoenicopterus andinus*
* *Phoenicopterus andinus* ssp. *andinus* Philippi, 1854

**Andinis flamingas** (*Phoenicoparrus andinus*) – flaminginių paukščių (*Phoenicopteriformes*) būrio, flaminginių (*Phoenicopteridae*) šeimos paukščių rūšis.

Gyvena Anduose – pietiniuose Peru, Bolivijos, šiauriniuose Čilės ir šiaurės vakariniuose Argentinos kalnų rajonuose, nuo 2300 m iki 4500 m aukštyje. Dalis populiacijos žiemoti migruoja į šiaurės centrinės Argentinos lygumų šlapynes. 

Andinio flamingo kūno ilgis nuo snapo galo iki uodegos galo 110 cm, ūgis apie 136 cm, skersmuo tarp išskleistų dviejų sparnų 1-1,6 metrai. Sveria 2-2,4 kg. Ši rūšis glaudžiai susijusi su Džeimso flamingu, kuris šiek tiek smulkesnis.

Andiniai flamingai maitinasi smulkiais vėžiagyviais ir dumbliais, snapo pagalba filtruodami vandenyje esantį smulkų maistą.

Andinio flamingo plunksnos rožiškai baltos spalvos, kurią lemia specialus pigmentas, gaunamas su maistu, daugiausiai iš įvairių vėžiagyvių. Paukščio kojos geltonos. Snapas gelsvas, kaip ir puna flamingo, bet jo juodas galiukas yra didesnis.

Lizdus suka netoli ežerų, dažnai turinčių kaustinės sodos, gipso ir vandenilio sulfido. Kaip ir visi flamingai, ši rūšis deda vieną baltą kiaušinį į purvo kauburėlį.

2000 m. duomenimis, andinių flamingų populiaciją sudaro maždaug 34 tūkst. individų.

## Šaltiniai
Džeimso flamingas

* *Phoenicopterus jamesi*

**Džeimso flamingas** (*Phoenicoparrus jamesi*) – flaminginių (*Phoenicopteridae*) šeimos paukštis, gyvenantis Andų kalnų plynaukštėje Peru, Bolivijoje, Čilėje ir Argentinoje. Ši rūšis glaudžiai susijusi su andiniu flamingu, už kuriuos yra šiek tiek mažesni (apie 90 cm).

Džeimso flamingo plunksnos šviesiai rožinės su ryškiai raudonomis juostomis aplink kaklą ir nugaroje. Sparnuose yra keletas juodų plunksnų. Oda aplink kaklą ryškiai raudona, kojos raudonai rudos, o snapas ryškiai geltonas su juodu galiuku. Jaunikliai su pilkšvu atspalviu.

Džeimso flamingas panašus į likusius Pietų Amerikos flamingus, bet čilinis flamingas yra daugiau rožinės spalvos ir ilgesniu snapu, o Andų flamingo snapo ir sparnų galai juodesni, o kojos geltonos.

Iki 1956 m. Džeimso flamingai buvo laikomi išnykusiais, kai pietų Bolivijoje, prie Kolorado ežero, buvo rastas lizdas. 1960 m. populiacija išaugo iki 7 tūkst. individų, o dabar suskaičiuojami 26 tūkst. Ši rūšis įrašyta į CITES konvenciją.
Marsašlokas

**Marsašlokas** – miestelis pietryčių Maltoje. Yra uostas. Išvystyta žvejybos pramonė.

## Sportas
* Marsaxlokk FC (futbolas)
Sent Džuliansas

**Sent Džuliansas** – miestas Maltoje, į šiaurę nuo Valetos, prie Viduržemio jūros. Yra Šv. Julijono bažnyčia. Gerai išvystytas turizmas, *Paceville* pramogų kvartalas.

## Istorija

Gyvenvietė išaugo iš žvejų kaimelio. XX a. tarpukariu tapo pramogų centru.

## Sportas
* Melita FC (futbolas)
Dinglis (Malta)

**Dinglis** – miestelis pietvakarių Maltoje, 2 km nuo Rabato, aukštumoje prie Viduržemio jūros. Yra Švč. Mergelės Marijos bažnyčia, Šv. Magdalietės koplyčia, sveikatos centras. Turistus traukia Dinglio uolos, nuo kurių atsiveria platus vaizdas į jūrą ir salą.

## Sportas
* Dingli Swallows FC (futbolas)
Meliha

**Meliha** – miestelis Maltos šiaurės vakaruose, prie sąsiaurio su Goco sala. Turizmo centras, driekiasi didžiausias Maltoje smėlio paplūdimys. Yra Švč. Mergelės Marijos bažnyčia, Šv. Agotos bokštas.

## Sportas
* Mellieha SC (futbolas)
Mosta

**Mosta** – miestas šiaurinėje Maltoje, į šiaurės vakarus nuo Valetos. Savivaldybės centras. Stovi didžiausia Maltoje Švč. Mergelės Marijos katedra. Išlikęs viduramžių tvirtovės bokštas. Turizmas.

## Sportas
* Mosta FC (futbolas)
Mkaba

**Mkaba** – miestelis pietų Maltoje. Yra Švč. Mergelės Marijos Dangun Ėmimo bažnyčia, kelios koplyčios. Kasmet vyksta fejerverkų festivalis.

## Sportas
* Mqabba FC (futbolas)
Msida

**Msida** – miestelis vidurio rytų Maltoje, į vakarus nuo Valetos. Savivaldybės centras. Yra Maltos universitetas, Šv. Juozapo bažnyčia, Dievo Motinos ligoninė. Išvystyta žvejyba.

## Sportas
* Msida Saint Joseph FC (futbolas)
Našaras

**Našaras** – miestas šiaurinėje Maltoje, prie Viduržemio jūros. Savivaldybės centras. Yra bažnyčia, kelios koplyčios, dvaro rūmai, vandens pramogų parkas.

## Sportas
* Naxxar Lions FC (futbolas)
Pieta (Malta)

**Pieta** – miestelis Maltos vidurio rytuose, šalia Valetos ir Florianos. Savivaldybės centras. Yra Maltos universiteto Medicinos mokykla, Šv. Luko ligoninė, dominikonų Fatimos Švč. Mergelės Marijos bažnyčia (pastatyta 1968 m.).

XX a. 2-ojoje pusėje Pietos ligoninė buvo pagrindinė šalies ligoninė, kurioje buvo atliekami gimdymai. Dėl to didelė gyventojų dalis, gimusi tuo metu, turėtų nurodyti Pietą kaip gimtąjį miestą, tačiau nusistovėjusi tradicija kaip gimimo vietą nurodyti ne kur atliktas gimdymas, bet kur buvo pirmoji asmens gyvenamoji vieta.

## Sportas
* Pietà Hotspurs FC (futbolas)
Kormis

**Kormis** – miestas vidurio Maltoje, į pietvakarius nuo Valetos. Savivaldybės centras. Tai antrasis pagal gyventojų skaičių šalies miestas. Yra Šv. Jurgio ir Šv. Sebastijono bažnyčios, licėjus.

## Istorija

Vietovė apgyvendinta bent prieš 3500 metų. 1743 m. suteiktos miesto teisės.

## Sportas
* Qormi FC (futbolas)
Rabatas (Malta)

**Rabatas** – miestelis vakarinėje Maltoje, prie Mdinos. Yra Šv. Pauliaus bažnyčia. Išlikusios Šv. Pauliaus ir Šv. Agotos katakombos.

## Istorija

### Pavadinimo kilmė

Gyvenvietė augo kaip Mdinos priemiestis, todėl taip ir pavadinta ( – „priemiestis“).

## Sportas
* Rabat Ajax FC (futbolas)
Mtarfa

**Mtarfa** – miestelis vidurio vakarų Maltoje, į šiaurę nuo Rabato. Savivaldybės centras. Stovi vienas didžiausių saloje laikrodžio bokštas (pastatytas 1895 m.), Šv. Osvaldo koplyčia, yra mokykla.

## Sportas
Mieste yra stadionas, kuriame žaidžia vietos ekipos. Stadiono talpa siekia 700 žiūrovų.
* Rabat Ajax FC – futbolo klubas iš Rabato, kuris namų rungtynes žaidža Mtarfoje.
* Mtarfa FC – vietinis futbolo klubas;
* Mtarfa FC (moterys) – moterų futbolo ekipa.

## Išnašos
Pembrukas (Malta)

**Pembrukas** – miestelis Maltos šiaurinėje pakrantėje, į šiaurės vakarus nuo Sent Džulianso. Savivaldybės centras. Rytuose yra pramogų kvartalas *Paceville*. Pakrantė uolėta.

## Istorija
Gyvenvietę kaip karinę zoną įkūrė britai XIX a. 2-ojoje pusėje. Jie ir suteikė pavadinimą, pagerbdami Pembroko grafą R. Herbertą (1791–1862).

## Sportas
* Pembroke Athleta FC – futbolo klubas.
* Saint Andrews Luxol SC – futbolo klubas.
* Marsaskala FC – futbolo klubas iš Marsaskalos;
* Namų rungtynes žaidžia „Luxol Sports Ground“ stadione, kuris talpina 800 žiūrovų.

## Miestų partnerystė
Pembruko miestai partneriai:

*  Pembruk Dokas, Velsas
*  Pembrukas, Velsas
*  Rokalumera, Italija
*  Auragna, Prancūzija

## Šaltiniai
Bormla

**Bormla** (arba ***Kospikua***) – miestas pietryčių Maltoje, į rytus nuo Valetos. Savivaldybės centras. Įsikūrusi prie Didžiojo Maltos uosto, tarp Birgu ir Islos. Yra etnografijos ir antropologijos muziejus, 2 bažnyčios, 2 koplyčios, Šv. Elenos vartai, Šv. Margaritos vienuolynas, sveikatos centras.

## Sportas
* Saint George's FC (futbolas)
Zabaras

**Zabaras** () – miestas rytų darbenuose. Savivaldybės centras. Yra parapinė bažnyčia su muziejumi, 6 kitos bažnyčios.

## Istorija

Gyvenvietė formavosi kaip Zeitūno priemiestis, tačiau XVIII a. gavo atskiro miesto teises.

## Sportas
* Saint Patrick – futbolo klubas; rungtyniavęs aukščiausioje šalies lygoje.

## Išnašos

## Nuorodos
*
Isla

**Isla** (arba ***Senglėja***) – miestas Maltos vidurio rytuose, prie Didžiojo Maltos uosto. Savivaldybės centras. Stovi bazilika (joje yra stebuklais garsėjanti Kristaus statula).

## Istorija

Miestas XVI a. viduryje atlaikė turkų įsiveržimą, kadangi maltiečių ordino magistro K. Sanglio (1494–1557) iniciatyva buvo pastatyta tvirtovė. Jo garbei miestas pavadintas Senglėja.

1798 m. Isla dalyvavo blokadoje prieš prancūzų pajėgas, kurios buvo išstumtos iš Maltos 1800 m.

1990 m. mieste apsilankė popiežius Jonas Paulius II.

## Sportas
* Senglea Athletics FC (futbolas)

## Šaltiniai
Birgu

**Birgu** (arba ***Vitorioza***) – miestas rytų Maltoje. Savivaldybės centras. Išlikusi XVI a. tvirtovė, Laisvės paminklas, 3 bažnyčios, Maltos jūrų muziejus.

## Sportas
* Vittoriosa Stars FC (futbolas)
Šgaira

**Šgaira** – miestelis pietryčių Maltoje, tarp Valetos ir Marsaskalos, prie Viduržemio jūros. Savivaldybės centras.

## Sportas
* Xghajra Tornadoes FC (futbolas)
Zurikas

**Zurikas** – miestas pietinėje Maltoje, Viduržemio jūros pakrantėje. Yra Šv. Kotrynos Aleksandrietės bažnyčia, daug koplyčių, viduramžių vėjo malūnai. Įvairių senovės statinių liekanos, siekiančios finikiečių ir Kartaginos laikus.

## Sportas
* Zurrieq FC (futbolas)
Kostulenis

**Kostulenis** – gyvenvietė vakarų Moldavijoje, pasienyje su Rumunija, 18 km nuo Ungenio.

## Sportas
* FC Costuleni (futbolas)
Slima

**Slima** – miestas rytinėje Maltos pakrantėje. Savivaldybės centras. Kartu su Sent Džuliansu yra svarbiausias salos kurortas. Yra kelios bažnyčios, dvaro rūmai.

## Sportas

### Futbolas
* Sliema Hotspurs FC
* Sliema Rangers FC
* Sliema Wanderers FC
Taršinas

**Taršinas** – miestelis pietinėje Maltoje. Garsėja šventyklomis, kurių seniausia yra 4800 metų amžiaus. Yra Švč. Mergelės Marijos parapinė bažnyčia, kelios kitos bažnyčios.

## Sportas
* Tarxien Rainbows FC (futbolas)
Feleštis

**Feleštis** – miestas vakarų Moldavijoje; rajono centras. Geležinkelio stotis. Išvystyta cukraus, siuvimo pramonė.

## Istorija

Miesto teisės nuo 1940 m.

## Sportas
* FC Fălești futbolo klubas;
* „Pișevic“ stadionas, kurio talpa 2 tūkst. žiūrovų.
* FC Spicul Făleşti – buvęs futbolo klubas.

## Išnašos

## Nuorodos
* jewishgen.org
Tana (sala)

**Tana** () – sala Naujųjų Hebridų salyno pietuose, priklauso Vanuatu. Užima 550 km² plotą. Salos ilgis 40 km, plotis iki 19 km.

Sala vulkaninės kilmės, kalnuota. Aukščiausia vieta – nebeveikiantis Tukosmeros ugnikalnis (1084 m), tačiau saloje taip pat yra labai aktyvus ugnikalnis – Jasuras. Seniau saloje buvo Sivi ežeras, tačiau po smarkių liūčių 2000 m. ežeras išsiliejo į žemiau esantį slėnį ir ištekėjo į Sieros įlanką.

Tanos saloje gyvena ~20 tūkst. gyventojų (tankumas 36 žm./km²). Svarbiausios gyvenvietės yra Lenakelis (didžiausia) bei Isangelis (Tafea provincijos sostinė). Beveik visi gyventojai yra melaneziečiai, kalbantys Tanos kalbomis. Auginami kavamedžiai, svaigieji pipirai, vaisiai, daržovės, apdirbama kopra, verčiamasi turizmu. Saloje paplitęs vadinamasis krovinių kultas.


Image:YankelChildrenTanna.JPG|Vaikai iš Tanos 
Image:Fumaroles on Mt. Yasur, Tanna, Vanuatu, 12 June 2009.jpg|Jasuro ugnikalnio fumarolės
Image:Bandera Tanna Vanuatu.svg|Tanos vėliava
Zemaitis Guitars

**Zemaitis Guitars** – gitarų gamybos kompanija, įsikūrusi Tokijuje (Japonija). Kompanija gitaras gamina pagal 2002 m. mirusio lietuvių kilmės anglų gitarų meistro Tonio Žemaičio (*Tony Zemaitis*) projektus. Kompanijai vadovauja jo sūnus Tonis Žemaitis Jaunesnysis (*Tony Zemaitis, Jr.*). Kompanija gamina tiek elektrines, tiek akustines gitaras.

Zemaičio gitaros yra visame pasaulyje vertinamos rankų darbo aukščiausios kokybės gitaros. Kai kurie modeliai vertinami kaip kolekciniai, jų kainos labai didelės. Gitaros išsiskiria ir tuo, kad puošiamos *Danny O’Brien* graviruotėmis.

## Istorija
Tonis Žemaitis gitaras ėmė daryti XX a. 6-tą dešimtmetį, o 1965 m. ėmė gaminti gitaras kaip profesionalus meistras, užsiimantis tik tuo. 8-tą dešimtmetį jis eksperimentavo dėdamas metalo ekraną ant gitaros korpuso viršaus, kad išnyktų foniniai triukšmai, kuriuos pagauna įprastų elektrinių gitarų garso ėmikliai (*pickups*).

Siekdamas pagerinti gitarų išvaizdą Žemaitis pritraukė ginklų graverį *Danny O’Brien*. Gitarų modeliai puošiami sudėtingomis perlamutrinėmis inkrustacijomis, tokiomis figūromis kaip drakonai ir kaukolės, visas gitaros viršus gali būti mozaika.

2000 m. Žemaitis Vyresnysis iš verslo pasitraukė, tad originalios Žemaičio gitaros pasidarė labai vertingi kolekciniai daiktai, jų kainos labai pašoko.
2002 m. mirus vyresniajam Žemaičiui jo šeima toliau verčiasi gitarų gamybos verslu Tokijuje, prekiaudama tiek aukštos kokybės rankų gamybos gitaromis, tiek labiau prieinamos *Greco Zemaitis* gitarų linijos instrumentais.
Dabar gaminami gitarų modeliai pagrįsti originaliais Tonio Žemaičio Vyresniojo piešiniais.

Žemaičio gamybos gitaros eksponuojamos viename iš Tokijaus muziejų.

## Gitaristai, grojantys Žemaičio gitaromis
* Joe Walsh
* Marc Bolan
* Eric Clapton
* Dave Edmunds
* Gilby Clarke
* Peter Frampton
* David Gilmour
* Steve Hackett
* George Harrison
* Nuno Bettencourt
* Jimi Hendrix
* James Hetfield
* James Honeyman-Scott
* Greg Lake
* Ronnie Lane
* Andy McCoy
* Nils Lofgren
* Alvin Lee
* Micky Moody
* Mike Oldfield
* Carl Perkins
* Keith Richards
* Rich Robinson
* Mike Rutherford
* Ronnie Wood
* Zakk Wylde
* Tsvetan Nedialkov
* Tony (TS) McPhee

## Nuorodos
* Oficial Zemaitis Guitars website  (Oficiali kompanijos Zemaitis Guitars svetainė)
* Official Zemaitis Guitar Owners Club website  (Oficiali Žemaičio gitarų savininkų klubo svetainė)
* Interview with Tony Zemaitis, Jr.  (interviu su Toniu Žemaičiu Jaunesniuoju)
Kuršo aukštuma

**Kuršo aukštuma** arba **Kuržemės aukštuma** () – aukštuma Latvijos teritorijos vakaruose, Kuršo žemėje. Lietuvos ribose yra tik pietinis aukštumos pakraštys į vakarus nuo Ventos, apie Skuodą ir Ylakius. Apie 100 m iškylanti Kuršo aukštuma nuo Žemaičių aukštumos atskirta siauro pažemėjimo. Vidutinis aukštis apie 100 m, didžiausias aukštis – 189,7 metro (Krievukalnas). Ventos upės skiriama į Vakarų ir Rytų Kuršo aukštumas. Būdinsi spygliuočių ir mišrieji miškai.

## Šaltiniai
Kaspars Biezbārdis

**Kaspars Biezbārdis** (; 1806–1886 m.; palaidotas Rygos Didžiosiose kapinėse) – publicistas, rašytojas, Jaunalatvių sąjūdžio dalyvis.

## Nuorodos
* Biografija
Lamzdelis

**Lamzdelis** (**lumzdelis**) – lietuvių liaudies pučiamasis muzikos instrumentas. Išilginės fleitos tipo. Gaminamas iš karklo, kartais iš medžio (uosio) kamieno. Senovėje lamzdeliu buvo grojama raliavimai, dainos, buvo pritariama šokiams.

## Šaltiniai
Zanskaras (upė)

**Zanskaras** – kairysis Indo intakas. Aukštupyje Zanskaras susideda iš dviejų atšakų. Pirmoji iš jų – Doda, ištekanti iš Pensi La (4 400 m) ir tekanti slėniu į pietus link Padumo, Zanskaro sostinės. Antroji – Kargyagas, ištekantis iš Šingo La (5 091 m), taip pat Tsarapas, kuris prasideda Baralachoje La. Šios dvi upės, ties Purne kaimu, susijungia į Lungnako upę (taip pat vadinamą Lingti arba Tsarapu). Lungnakas, per Zanskaro slėnį (vietinių vadinamą „gzhung khor“), teka į šiaurę ir susijungdamas su Doda suformuoja Zanskaro upę. Ši upė teka šiaurės rytų kryptimi, per Zanskaro kanjoną ir netoli Nimu (Ladakas) įteka į Indą.

## Turizmas
Šiaurinė dalis vasara yra lankoma turistų, ypač populiarus plaukimas plaustais, nuo Čilingo iki Nimu. Žiemą, kai keliai į Zanskarą užpustyti sniegu, vienintelis kelias į Padumą – kelionė Zanskaro upės ledu. Taip galima nukeliauti nuo Čilingo iki Padumo.

## Šaltiniai

## Nuorodos
* Zanskaras 2009 m. žiemą
Evansvilis

**Evansvilis** () – miestas JAV, šiaurės rytų Indianoje. 117,4 tūkst. gyventojų (2010 m.). Yra pora universitetų.

## Istorija

1812 m. kovo 27 d. Hugh McGary Jn. nusipirko žemės ir ją pavadino McGario prieplauka. 1914 m., kad vieta taptų patrauklesnė naujakuriams, pervadino žemę pulkininko Roberto Morgano Evanso vardu. 1847 m. gavo miesto teises.
Homocistinurija

**Homocistinurija** – amino rūgščių sutrikimas. Esant didelei koncentracijai homocisteino, amino rūgščių kraujyje, gali būti padidėjusi insulto rizika, polinkis plėtotis Alzheimerio ligai (AD). Homocistinuriją sukelia cisteinu nevirstančio homocisteino kaupimasis ir kuriai yra būdingas krešulių venose susidarymas, kaulų silpnumas ir skeleto bei akies lęšiuko anomalijos.

## Šaltiniai
Homocisteinas

**Homocisteinas** (**Hcy**, **HmC**) – aminorūgštis, turinti didelės įtakos kraujotakos sistemai.

Padidėjusi homocisteino koncentracija kraujo plazmoje laikoma rizikos faktoriumi, skatinančiu aterosklerozę ir kraujagyslių, ypač širdies, smegenų ir periferinės kraujotakos sutrikimus, ligas. Homocisteino perteklius žaloja arterijų sieneles.

Homocisteinas susidaro vykstant medžiagų apykaitai iš metionino (aminorūgšties).

## Šaltiniai
Denalio nacionalinis parkas

**Denalio nacionalinis parkas ir draustinis** () – nacionalinis parkas JAV, Aliaskoje, apima aukščiausią Šiaurės Amerikos kalną Makinlį (Denali) ir jo apylinkes. Parkas įsteigtas 1917 m. kaip Makinlio kalno nacionalinis parkas (), o 1980 m. padidintas ir pervadintas į Denalio nacionalinį parką. Dabar parkas apima 24 585 km² plotą.

Parko paskirtis – saugoti nepaliestą Aliaskos kalnų gamtą. Per parką driekiasi Aliaskos kalnagūbris. Vyrauja pelkėtos tundros kraštovaizdžiai, yra šiek tiek eglių miškų ir karklų sąžalynų. Parke auga virš 450 žiedinių augalų rūšių (rykštenė, siauralapis gaurometis, lubinas, linksmė, gencijonas ir kt.).

Denalio parke gyvena didelės grizlių, juodųjų lokių populiacijos, ganosi šiaurinių elnių bandos. Kalnų šlaituose gyvena Dalio avinai, pelkynuose – briedžiai. Yra pilkųjų vilkų, lapių, bebrų, žilųjų švilpikų, kiškėnų ir kt. Čia lankosi daugybė migruojančių paukščių, o upėse gausu žuvų (ypač lašišų, upėtakių ir kiršlių).

## Galerija


Image:Mount McKinley Alaska.jpg|Denalio kalnas
Image:Alpine lakes and forest, Denali National Park, Alaska, by Carol M. Highsmith.jpg|Parko kraištovaizdis
Image:Denali National Park Wonder Lake 3264px.jpg|Vanderio ežeras
file:Parque nacional y reserva Denali, Alaska, Estados Unidos, 2017-08-30, DD 62-67 PAN.jpg|Rudeniškas peizažas
Maitinimas lėktuve

**Maitinimas lėktuve (skrydžio metu)** – maistas ir gėrimai, kurie skrydžio metu pateikiami lėktuvo keleiviams. Paprastai jų kaina įskaičiuota į lėktuvo bilieto kainą.

Nedidelio atstumo reisuose nepatiekiami karštieji patiekalai. Paprastai patiekiami šalti užkandžiai, taip pat riešutai ir sūdytos lazdelės atskiroje pakuotėje. Trumpo atstumo reisuose taip pat patiekiami karštieji ir gaivieji gėrimai. Paprastai užsakant lėktuvo bilietą, keleiviams suteikiama galimybė pasirinkti specialų maistą.

Skrydžio maistas, kurį gamina specialios maitinimo kompanijos, skrydžio metu pašildomas karštu garu. Dažnai pagamintas maistas užšaldomas, o prieš pat skrydį atšildomas. Iš vienos pusės maisto kokybė, dėl didėjančios gamintojų konkurncijos, pastoviai kyla. Iš kitos pusės, biudžetinės skrydžių kompanijos stengiasi taupyti pasirinkdamos ne tokį kokybišką maistą.

Kokybė ir maisto pasirinkimas priklauso nuo skrydžių bendrovės skrydžio atstumo ir klasės. Meniu ir maisto patiekimas pirmoje ir verslo klasėse skiriasi nuo ekonominės. Skrydžio maistas pirmojoje ir verslo klasėse paprastai patiekiamas porceliano induose ir stiklinėse, o ne vienkartiniuose induose iš plastiko ir kartono. Dažnai, pirmosios klasės seviravime patiesiama staltiesė.
Arkties Vartų nacionalinis parkas

**Arkties Vartų nacionalinis parkas ir draustinis** () – nacionalinis parkas JAV, šiaurės Aliaskoje. Įkurtas 1980 m. Visas parkas yra šiauriau poliarinio rato. Tai antrasis pagal dydį nacionalinis parkas šalyje, užimantis 34 287 km² plotą. Parke nėra kelių.

Parkas apima Brukso kalnagūbrio dalį. Klimatas rūstus, būdingi tundros kraštovaizdžiai, tankiai išraižyti upių ir ežerėlių. Atsiveria puikūs kalnų ir skaidrių upių (Kojukuko, Alatnos, Kobuko, Noatako, Džono upės) kraštovaizdžiai. Parke gyvena briedžiai, grizliai, Dalio avinai, juodieji lokiai, pilkieji vilkai, šiauriniai elniai.

## Galerija


Image:GatesofArctic.jpg|Parko kraštovaizdis 
Image:Arrigetch Peaks.jpg|Arigečo viršukalnės
Image:Alatna.jpg|Alatnos upė
Padujos provincija

**Padujos provincija** (arba **Paduvos provincija**) – Italijos provincija Veneto regione. Sostinė – Paduja. Plotas 2142 km², gyvena 931 tūkst. žmonių. Provinciją sudaro 104 savivaldybės.

Didžiausios iš jų 2024 m. yra:

## Šaltiniai

## Nuorodos
* Provincia di Padova (italų k.)
Venecijos provincija

**Venecijos provincija** (), nuo 2015 m. vadinama metropoliniu Venecijos miestu – Italijos provincija Veneto regione. Provincijos sostinė – Venecija. Plotas 2,467 km², gyvena 834 tūkst. žmonių (2024 m.).

Provincija išsidėsčiusi Venecijos įlankos pakrantėje ir aplinkinėse lygumose. Didelę dalį ploto užima Venecijos lagūna.

## Komunos
 
Provincijoje yra 44 komunos, didžiausios 2024 m. yra:

## Šaltiniai

## Nuorodos
* Provincia di Venezia (italų k.) 
* Venecijos nuotraukos  : Venecijos  nuotraukos
Cistinurija

**Cistinurija** – amino rūgščių sutrikimas. Paveldimas recesyviniu būdu. 

Šlapime padidėja cistino, taip pat ornitino, lizino ir arginino koncentracija (šios amino rūgštys turi vienodą reabsorbcijos mechanizmą).

## Epidemiologija
Cistinurija yra palyginti retas sutrikimas (pasitaiko 1:20 000 atvejų).

## Diagnostika
Tiriamas šlapimas. Imami amino rūgščių mėginiai (cianido nitroprusido testas).

## Šaltiniai
Hinčeštis

**Hinčeštis** () – miestas Moldavijoje, 36 km į pietvakarius nuo Kišiniovo, prie Kogilniko upės. Rajono centras. Išvystyta lengvoji pramonė. XIX a. Manuk Bėjaus rūmų kompleksas.

## Istorija

Hinčeštis įkurtas XVI a. Miestas nuo 1965 m.

1965–1990 m. vadintas ***Kotovskiu*** karo vado G. Kotovskio (1881–1925) garbei. TSRS laikais vystyta vyno, avalynės pramonė.

## Sportas
* Petrocub Sărata-Galbenă (2001–2003)

## Šaltiniai
Serata-Galbenė

**Serata-Galbena** – gyvenvietė pietinėje Moldavijoje, 16 km į pietvakarius nuo Hinčeščio.

## Istorija
Minima nuo 1609 m.

## Sportas
* Petrocub Sărata-Galbenă (futbolas)
A Filetta

**A Filetta** – iš Korsikos (Prancūzija) kilusi muzikos grupė. Atlieka tradicines Korsikos bei religines dainas *[[a capella]]* polifoniniu dainavimo būdu.

Grupės pavadinimas korsikiečių kalba reiškia „papartis“. Per 30 savo gyvavimo metų „A Filetta“ tapo svarbiu Korsikos kultūros ambasadoriumi. 2009 m. dalyvavo ture po Europos šalis, Braziliją, 2010 m. – po Japoniją. Kolektyvo muzika panaudota įvairių prancūzų filmų garso takeliams.

## Diskografija
* *Machja n’avemu un altra* (1981 m.) 
* *O’Vita* (1982 m.)
* *Cun tè* (1984 m.) 
* *Sonnii Zitillini et In l’abbriu di e stagioni* (1987 m.)
* *A U VISU DI TANTI* (1989 m.)
* *AB’ETERNU* (1992 m.)
* *UNA TARRA CI HE* (1994 m.)
* *PASSIONE* (1997 m.)
* *INTANTU* (2002 m.)
* *A FILETTA, voix corses" de Don Kent paru le 14 mai 2002* (DVD, 2002 m.)
* *SI DI MÈ* (2003 m.)
* *MEDEA* (2006 m.)
* *BRACANÀ* (2008 m.)
* *TRENT’ANNI POCU, TRENT’ANNI ASSAI* (DVD, 2009 m.)

## Laimėjimai
* Charles Cros akademijos didysis prizas (1995, 2008 m.)
* „Diapason d’Or“ (1993, 1997 m.)
* „Choc du Monde de la Musique“ (1993, 1995, 1997 m.)
* Cezario apdovanojimas už muziką filmui „Himalaya l’Enfance d’un chef“ (2000 m.)

## Nuorodos
* Myspace puslapis
* 
* ''A Filetta'' kūrinys iš filmo „Sparnuotoji migracija“
Kamenka (Moldavija)

**Kamenka** (, mold. (kirilica) ir , ) – miestas šiaurės rytų Moldavijoje, Padniestrėje, kairiajame Dniestro krante. Kamenkos rajono administracinis centras. 8 871 gyventojas (2014 m. duomenys). Išvystyta statybų, maisto pramonė, sanatorija. Yra kraštotyros muziejus.

## Istorija

2002 m. suteiktos miesto teisės.

## Sportas
* FC Happy End Camenca (futbolas)
Basarabiaska

**Basarabiaska** – miestas pietinėje Moldavijoje, 25 km nuo Komrato, pasienyje su Ukraina, prie Kogilniko upės. Rajono centras.

## Istorija

Gyvenvietė įkurta 1846 m. kaip žydų kolonija ***Romanovka***. 1957 m. prijungus buvusią vokiečių koloniją *Heinrichsdorf* pavadinta ***Besarabka***. Po 1990 m. pavadinta ***Basarabiaska***.

## Sportas
* FC Locomotiva Basarabeasca (futbolas)
Borosenis

**Borosenis** – gyvenvietė šiaurės Moldavijoje, į šiaurės vakarus nuo Belcio.

## Sportas
* FC Moldova Boroseni (futbolas)
Otačis

**Otačis** – miestas šiaurės Moldavijoje, prie Dniestro upės, šalia sienos su Ukraina. Dauguma gyventojų kalba rusų kalba. Yra Šv. Arkangelo Mykolo cerkvė.

## Istorija

XIX a. pabaigoje Otačyje gyveno beveik vien žydai. 1940 m. miestelį užėmė sovietai. 1994 m. suteiktos miesto teisės.

## Sportas
* FC Nistru Otaci (futbolas)
Čoburču

**Čoburču** (anksčiau ***Čiobručis***) (, , ) – gyvenvietė rytų Moldavijoje, pietinėje Padniestrėje, kairiajame Dniestro krante, prie Slobozijos. Yra kultūros rūmai, ichtiologinis draustinis.

## Sportas
* Nistru Cioburciu (1992–1996)
* FC Tiraspol (2001–2002)

## Išnašos
Bričenis

**Bričenis** (arba ***Bričanai***) – miestas šiaurės vakarų Moldavijoje, pasienyje su Ukraina. Rajono centras. Ilgą laiką mieste buvo išvystyta vyno, duonos, cukraus pramonė, bet pastaraisiais dešimtmečiais nusilpo. Yra biblioteka, dailės ir muzikos mokyklos, ligoninė, poliklinika.

## Sportas
* FC Progresul Briceni (futbolas)
Gidigičis

**Gidigičis** – gyvenvietė vidurio Moldavijoje, į šiaurės vakarus nuo Kišiniovo, Bujukanio sektoriuje. Įsikūręs prie Biko upės, šalia kelio Kišiniovas–Ungenis. Išgaunama klintis. Užtvenktas Gidigičio tvenkinys.

## Sportas
* FC Rapid Ghidighici (futbolas)
Suručenis

**Suručenis** – gyvenvietė pietinėje Moldavijoje, 12 km į vakarus nuo Kišiniovo. Yra Šv. Jurgio vienuolynas (nuo 1785 m.), kultūros namai, biblioteka. Vyrauja žemės ūkis, vyndarystė.

## Sportas
* FC Sfîntul Gheorghe (futbolas)
Nisporenis

**Nisporenis** – miestas Moldavijos vidurio vakaruose. Rajono centras. Yra etnografijos muziejus. Išvystyta avalynės, gėrimų pramonė.

## Istorija

Minimas nuo 1495 m. Sovietmečiu buvo išvystyta maisto pramonė, veikė plytų gamykla.

## Sportas
* FC Speranţa Nisporeni (futbolas)
Kelerašis (Moldavija)

**Kelerašis** – miestas vidurio vakarų Moldavijoje, 50 km nuo Kišiniovo. Rajono centras. Geležinkelio stotis ruože Kišiniovas–Ungenis.

## Istorija

Minimas nuo XV a. Miesto teisės suteiktos 1940 m. Sovietmečiu buvo išvystyta maisto (vyno ir konijako, konservų, aliejaus), siuvimo pramonė.

## Sportas
* Codru Calarasi (1992–1998)

## Šaltiniai
Šiuolaikiniai paukščiai

**Šiuolaikiniai paukščiai** (**Naujoviškieji** arba **Vėduokliauodegiai**) () - paukščių klasės poklasis, kuriam priklauso visi dabar gyvenantys bei kreidos periodo dantytieji paukščiai. Dabartiniai paukščiai skirstomi į 28 būrius.

Šiuolaikinių paukščių žandus raginės makštis, jų uodega trumpa su vėduokliškai išsidėsčiusiomis vairuojamosiomis plunksnomis, o sparnuose pirmojo - trečiojo pirštų delnakauliai suaugę.

## Taip pat skaitykite
* Paukščių būriai ir šeimos

## Šaltiniai
*
Šingo La

**Šingo La** – kalnų perėja Indijoje, esanti ant sienos, kuri skiria Džamu ir Kašmyrą ir Himačal Pradešą. Dvidešimt metrų žemiau perėjos yra nedidelis ledyninis ežeras. Per perėją eina kieto grunto kelias, jungiantis Zanskarą ir Lahaulą. Šį kelią dažnai naudoja vietiniai gyventojai ir keliautojai. Šią, 5 000 m Indijos Himalajų perėją keliautojai įveikia gana lengvai, kadangi nėra apledėjusių ruožų bei stačių pakilimų. Didžiąją metų dalį perėja padengta sniegu, bet vasarą, nors ir trumpai, sniegas būna nutirpęs.

Perėją galima laikyti kraštiniu Lugnako slėnio (Zanskaras) tašku. Artimiausias Zanskaro pusės kaimas – Kuraighas, o Lahaulo pusės – Čaki. Nuo perėjos iki kiekvieno kaimo – 8-10 valandų kelio.

Indijos vyriausybė planuoja nutiesti kelią per kalnų perėją. Iki šiol nėra kelio vedančio į pietus nuo Zanskaro. Šešios valandos kelio nuo perėjos yra gruntinis kelias, nuo Darčos pusės vedantis į Zanskar Sumo. Transportas gali privažiuoti iki Palamao, tai yra 16 km nuo Zanskar Sumo, Darčos kryptimi.
Katmajaus nacionalinis parkas

**Katmajaus nacionalinis parkas ir draustinis** () – nacionalinis parkas JAV, pietinėje Aliaskoje. Užima 19 120 km² plotą. Įkurtas JAV Kongreso sprendimu 1980 m.

Parkas yra išsidėstęs Aliaskos pusiasalyje, aplink Katmajaus ugnikalnį. Parko kraštovaizdis susidarė po labai smarkaus 1912 m. Novaruptos ugnikalnio išsiveržimo. Pagal vulkaninio aktyvumo skalę išsiveržimui priskirta 6 kategorija. Vienas įspūdingiausių susidariusių parko objektų – Dešimties Tūkstančių Dūmų slėnis. Parko teritorijoje iš viso yra bent 14 aktyvių ugnikalnių.

Katmajaus nacionaliniame parke gyvena didelė rudųjų lokių populiacija, o upėse gausu lašišų.

## Galerija

Image:Katmai Crater 1980.jpg|Katmajaus krateris
Image:Brown bears brooks falls.jpg|Rudieji lokiai žvejoja
Image:Brown Bear, Hallo Bay, Katmai National Park 3.jpg|Parko kraštovaizdis
File:Colorful ash Valley of Ten Thousand Smokes.jpg|Dešimties Tūkstančių Dūmų slėnis


## Šaltiniai
Briunė

**Briunė** – miestas pietvakarių Norvegijoje. Geležinkelio stotis. Yra skulptūrų parkas, XIX a. malūnas.

## Sportas
* Bryne FK – futbolo klubas;
* Briunės stadionas, talpinantis 4 tūkst. žiūrovų.

## Išnašos

## Nuorodos
* Oficiali komunos svetatinė
Dramenas

**Dramenas** – miestas pietų Norvegijoje, 40 km nuo Oslo. Uostas, geležinkelio stotis. Išvystyta medienos, metalurgijos, žvejybos, laivybos pramonė. Apylinkėse išgaunamas cinkas, nikelis, kobaltas.

## Istorija

1909–1967 m. mieste kursavo troleibusai.

## Sportas
### Futbolas
* Strømsgodset IF
* SBK Drafn
* Drammens BK
* Solberg SK
Tionsbergas

**Tionsbergas** – miestas pietų Norvegijoje, Laikomas seniausių Norvegijos miestu. Savivaldybės centras. Geležinkelio stotis. Išvystyta metalo, laivybos, popieriaus, odos pramonė. Išlikusios tvirtovės liekanos, yra Šv. Mykolo bažnyčia, karališkoji pilis, vikingų laivybos muziejus.

## Sportas
* Eik IF Tønsberg (futbolas)

## Galerija

File:Tønsberg_ØLanggt_b.JPG
File:Tower_in_Tønsberg.JPG
File:Brygga_i_Tønsberg.JPG


## Nuorodos
*Municipal fact sheet from Statistics Norway 
*Komunos svetainė 
*Tønsberg Navigasjonsskole 
*Haugar Art Museum
Larvikas

**Larvikas** – miestas pietų Norvegijoje, 105 km į pietvakarius nuo Oslo. Geležinkelio stotis, uostas, kursuoja keltai į Hirtshalsą (Danija).

## Istorija

Įkurtas 1671 m.

## Sportas
### Futbolas
* Larvik Turn & IF
* IF Fram
Fredrikstadas

**Fredrikstadas** () – miestas pietryčių Norvegijoje, greta Sarpsborgo, prie Glomos žiočių. Išvystyta chemijos ir lengvoji pramonė, nors anksčiau buvo laivyba ir medienos pramonė.

## Istorija
Miestas buvo įkurtas 1567 m., kai sudeginto Sarpsborgo miesto gyventojams Danijos ir Norvegijos karalius Frederikas II leido persikelti prie Glomos upės. Fredrikstadas tapo gynybiniu miestu 1663 m.

## Sportas
* Fredrikstad FK – futbolo klubas,
* Fredrikstado stadionas, talpinantis 12, 5 tūkst. žiūrovų.

## Šaltiniai
Jovikas

**Jovikas** – miestas pietinėje Norvegijoje, prie Mjosos ežero. Geležinkelio stotis. Išvystyta stiklo pramonė. Yra universitetinė kolegija, kraštotyros muziejus. Taip pat Joviko mieste yra pats didžiausias dirbtinis urvas. Jame yra baseinas ir žaidžiamas ledo rytulys.

## Sportas

Jovike vyko kai kurios 1994 m. žiemos olimpiados ledo ritulio rungtynės.

Mieste žaidžia SK Gjøvik-Lyn futbolo klubas.

## Panorama
Askeris

**Askeris** – miestas pietų Norvegijoje, Oslo priemiestis. IKEA prekybos centras (atidarytas 1963 m. kaip pirmasis IKEA centras ne Švedijoje).

## Istorija
Miesto istoriją galima atsekti prieš vikingų laikus. Ankstyviausios gyvenvietės pėdsakų galima rasti apylinkėse aplink Askerio bažnyčią ir žemyn link Oslo fiordo, bei aplinkinių kalvų.

Askeris tapo administraciniu vienetu Norvegijoje viduramžiais. Askerio savivaldybė buvo įkurta 1837 m. 1825 m. savivaldybėje gyveno 2 167, o 1845 m. – 2 614 gyventojų. 

Askeris viduramžiais priklausė Akershuso grafystei, o vėliau priskirtas Akershuso vyskupijai.

## Pavadinimo kilmė
Miesto vardas reiškia „uosiai“ (senovės skandinavų *ask* – „uosis“).

## Imigrantai

## Sportas
* Sporto klubas IF Frisk Asker; klubas laimėjo Norvegijos ledo ritulio čempionatą 1975, 1979, 2002 ir 2019 metais.
* Asker Skiklubb – didžiausias sporto klubas Norvegijoje. Istorija siekia 1889 m. 
: Asker SK – sporto klubas, turintis futbolo, rankinio, plaukimo ir kitas sekcijas.
: Asker Fotball (futbolas)
: Asker SK (moterys) – motewrų futbolo ekipa, kitados dalyvavusi Toppserien.

## Stadionas
Asker Skiklubb namų rungtynes žaidžia Føyka Stadion. Stadiono talpa daugiau nei 2 tūkst. žiūrovų. Atidarytas 1950 m. liepos 1 d. ir nuo to laiko buvo keletą kartų atnaujintas. 1999 m. pastatytos tribūnos, talpinančios 1 450 žiūrovų, tačiau iš viso galėjo sutalpinti daugiau nei 2400 žiūrovų. Žiūrovų rekordas užfiksuotas 1961 m., kai daugiau nei 7 000 sirgalių užpildė senąjį stadioną rungtynėse prieš Rosenborg BK. Tokio susidomėjimo sulaukė vyrų futbolo rungtynės prieš vieną iš tituluočiausių šalies klubų. Moterų futbole žiūrovų skaičius buvo kuklesnis. Atnaujintame stadione yra šildomos grindys, moderniausia dirbtinė veja ir prožektoriai.

## Lankytinos vietos
Neogotikinė raudonų plytų bažnyčia buvo pastatyta 1879 m. pagal architekto Nordano projektus. 

1930 m. bažnyčios atnaujinimui vadovavo architektai Gudolfas Blakstadas ir Hermanas Munthe-Kaasas. 

XX amžiaus šeštajame dešimtmetyje vyko dar viena renovacija. 

1953 m. bažnyčioje buvo princesės Ragnhild ir Erling Lorentzen vestuvės.

## Išnašos

## Nuorodos
* Askerio savivaldybės svetainė 
* / Asker sentrum
Verslo klasė

**Verslo klasė** – nuo 2001 m. leidžiamas verslo žurnalas. Leidėjas – verslo dienraštis „Verslo žinios“. „Verslo klasės“ vyriausiasis redaktorius – Irma Verbienė, (anksčiau buvę redaktoriai: Ramūnas Terleckas, Aurelijus Katkevičius, Vidas Rachlevičius, Beatričė Laurinavičienė). 

2018 m. „Verslo klasės“ gaunamų pajamų dalis iš reklamos sudarė 90 %, 10 % – prenumerata bei žurnalo pardavimai. Leidinio tiražas apie 8 000 egz. (dalis tiražo platinama kartu su laikraščiu).

Tarp nuolatinių žurnalo temų – verslo vadybos naujovės, visuomenėje vykstantys procesai ir jų analizė, perspektyvų sklaida, mokslo ir technologijų naujienos, svarbios praeities pamokos ir galimos raidos tendencijos. Tai ne tik verslo, bet ir pažintinis žurnalas, kuriame stengiamasi parodyti įvykius istoriniame ir pasauliniame kontekste.

Žurnalo autoriai ir bendradarbiai: Regimantas Dima, Giedrius Drukteinis, Ginta Gaivenytė, Nerius Jasinavičius, Paulius Jurkevičius, Donatas Katkus, Mykolas Katkus, Liutauras Leščinskas, Erikas Murinas, Naglis Navakas, Ernestas Parulskis, Mykolas Pleskas, Elė Pranaitytė, Aidas Puklevičius, Lukas Ramonas, Tomas Sinickis, Sigita Šimkutė, Rytas Staselis, Giedrius Vilpišauskas, Justinas Žilinskas, Aurimas Šimeliūnas, Gediminas Kulikauskas.

## Nuorodos
* Žurnalo puslapis „Verslo žinių“ portale
* Žurnalo puslapis facebook

## Išnašos
Veronos provincija

**Veronos provincija** () – Italijos provincija Veneto regione. Provincijos sostinė – Verona. Provincijos plotas – 3109 km², gyvena 927 tūkst. gyventojų (2024 m.).

Didžiąją provincijos dalį sudaro derlingas ir tankiai gyvenamas Adidžės baseinas. Šiaurėje stūkso Alpės, o vakaruose telkšo Gardos ežeras.

## Komunos
Čia yra 98 savivaldybės (komunos). Didžiausios (gyventojų skaičius 2023 m.):
* Verona – 255 379
* Vilafranka di Verona – 32 889
* Lenjagas – 25 380
* San Džiovani Lupatotas – 25 247
* San Bonifačijus – 21 409
* Busolengas – 20 701
* Sona – 17 529
* Peskantina – 17 453
* Čerėja – 16 822
* Negrar di Valpoličela – 16 478
* San Martino Buon Albergas – 16 402
* Bovolonė – 16 164
* Valedžio sul Minčijas – 16 096
* Dzevijas – 15 676

## Šaltiniai

## Nuorodos
* Veronos provincijos oficialus puslapis  (italų k.)
Hamaras

:: *Apie ežerą Irake žr. [[Hamaras (Irakas)]]*.

**Hamaras** – miestas pietų Norvegijoje, netoli Mjosos ežero. Savivaldybės centras. Geležinkelio stotis. Yra Hedmarko istorijos, etnologijos ir archeologijos muziejus, viduramžių katedros liekanos, olimpinis amfiteatras.

## Sportas
* Hamarkameratene (futbolas)
Činabas

**Činabas** arba **Čenabas** (, , ) – upė Indijoje ir Pakistane; Satledžo dešinysis intakas (Indo baseinas). Prasideda Himalajuose (Himačal Pradešas, Indija), susiliejus Čandros ir Bhagos upėms. Aukštupyje vadinama Čandrabhaga. Teka per Džamu ir Kašmyro valstiją. Toliau teka į pietvakarius Pandžabo lyguma per Pakistano provinciją Pandžabą. Įteka į Satledžą ties Uč Šarifu.

Didžiausi intakai: Dželamas (dešinysis), Ravis (kairysis).

Upės vandens režimas musoninis, vasarą būna smarkus poplūdis. Aukštupyje upė vandeninga, bet žemupyje nusenka dėl intensyvaus vandens naudojimo laukų drėkinimui. Miestai prie Činabo: Gudžratas, Činjotas, Džhangas, Multanas (Pakistanas).

Vedų laikais upė buvo žinoma kaip Aškini () arba Iskmati (इस्कामति). Graikai upę vadino Akesinu (*Acesines*).

## Šaltiniai